Emil Audero

**Emilio Audero Mulyadi** (1997-yil 18-yanvarda tugʻilgan) — professional futbolchi. Italiya A Seriyasining „Sampdoriya“ klubi darvozaboni.

Italiya yoshlari terma jamoasining sobiq oʻyinchisi Audero Indoneziyada tugʻilgan. U Italiyada ham, Indoneziyada ham xalqaro maydonda oʻynash huquqiga ega.

## Yoshligi
Audero Indoneziyaning Mataram shahrida tugʻilgan. Otasi Edy Mulyadi indoneziyalik, onasi Antonella Audero esa italiyalik boʻlgan. U 1998-yilda oilasi bilan onasining ona shahri Italiyaning Kumiana shahriga koʻchib oʻtdi.

## Klublardagi faoliyati

### Yuventus

#### Yoshlar jamoasi
Audero 2008-yil 11 yoshida „Yuventus“ yoshlar jamoasiga Mikelanjelo Rampullaning eʼtiboriga tushgandan soʻng qoʻshilgan. *Primavera* (19 yoshgacha) jamoasi bilan u Campionato Nazionale Primavera 2015-16-finaliga chiqdi va penaltilar seriyasida „Roma“ yoshlar jamoasiga 6:7 hisobida yutqazib ikkinchilikni qoʻlga kiritdi.

#### Kattalar jamoasi
Audero birinchi marta 2014-yilning 30-noyabrida bosh murabbiy Massimiliano Allegri tomonidan"Yuventus"ning asosiy jamoasiga chaqiriladi, biroq „Torino“ga qarshi oʻtkazilgan oʻyinda zaxirada oʻrindigʻida qoladi. 2014-15-yilgi mavsum davomida u yana beshta oʻyinda davomida maydonga tushirilmay zaxira oʻrindigʻida qoldiriladi. Keyingi mavsumda u klub bilan birinchi professional shartnomasini imzoladi va hatto jamoaning UEFA roʻyxatiga kiritildi. U jami 18 marta asosiy jamoaga chaqiriladi, ammo yana hech bir oʻyinda maydonga tusha olmaydi. 

2016-yilda Rubinyo ketganidan soʻng, Audero 2016-17-yilgi mavsumda Janluiji Buffon va Netodan keyin klubning uchinchi darvozaboni lavozimiga koʻtarildi. Ligada 61 marta chaqiruvdan soʻng Audero 2017-yilning 27-mayida, 20 yoshida, A Seriyaning 2016-17-yilgi mavsumining soʻnggi oʻyinida „Yuventus“ bilan professional debyutini oʻtkazdi.

#### Veneziyaga ijaraga berilishi
2017-yilning 8-iyulida Audero B Seriyaning „Veneziya“ klubiga ijara asosida oʻtdi.

### Sampdoriya
2018-yilning 17-iyulida Auderoni A Seriyaning „Sampdoriya“ klubi 2019-yilning 30-iyuniga qadar sotib olish sharti bilan ijaraga oladi. 2019-yilning 26-fevralida „Sampdoriya“ Auderoni 20 million yevro evaziga sotib oladi.

## Xalqaro faoliyati
Uning otasi indoneziyalik va onasi italiyalik boʻlganligi sababli, Audero Italiya va Indoneziyaning katta terma jamoalarida oʻynash huquqiga ega edi.

2012-yildan beri u Italiyani 15 yoshgacha boʻlgan futbolchilar jamoasidan boshlab to 21 yoshgacha boʻlgan futbolchilar jamoasigacha barcha toifalarda oʻynagan. Italiya U17 terma jamoasi bilan 2013-yilgi UEFA U-17 Yevropa chempionatida ishtirok etgan. U 2017-yilda Janubiy Koreyada boʻlib oʻtadigan FIFA U-20 Jahon chempionati uchun Italiyaning 20 yoshgacha boʻlgan futbolchilar terma jamoasiga chaqirilmaydi, chunki „Yuventus“ uning klubda oʻynash majburiyatini saqlab qolishni xohladi. 2017-yilning 4-sentyabrida u Luidji Di Byajo qoʻl ostida Italiya U21 terma jamoasi bilan Cittadella shahrida Sloveniyaga qarshi oʻrtoqlik uchrashuvida (4:1) debyut qildi.

## Faoliyat statistikasi

### Klub

## Yutuqlari
**Yuventus**

* A seriya : 2016-17
* Italiya kubogi : 2016-17

**Italiya U17**

* 17 yoshgacha boʻlgan oʻsmirlar oʻrtasidagi Yevropa chempionatining ikkinchi raqamli eng yaxshi oʻyinchisi: 2013-yil

## Manbalar